જો તમે અર્થપૂર્ણતાની ખોજમાં હોવ, તો તમારી પરે જોતા શીખો. અરે ધ્યાનની દરેક પદ્ધતિઓ, યોગ વિગેરેની પરે પણ જોતા શીખો. જરૂરી નથી કે પદ્ધતિઓ તમને પરિપૂર્ણતા તરફ દોરી જાય. જો કે તે તમને તમારા શબ્દો, કર્મો અને વાણી પ્રત્યે સજાગ બનવા માટે મદદ જરૂર કરી શકે, પરંતુ દિવસને અંતે તો, એ આપણો પોતાનો અભિગમ હોય છે કે જે આપણી પરિપૂર્ણતામાં બળતણ પૂરું પાડી શકે. ઈતિહાસના પન્ના એવા દરેક ધર્મોમાં થઇ ગયેલા નિ:સ્વાર્થ સંતોથી ભરેલા પડેલા છે, કે જેઓએ ક્યારેય કોઈ આ ક્રિયા કે પેલી ક્રિયા એવું કશું કર્યું નથી, તેઓએ ક્યારેય એક જગ્યાએ બેસીને યોગિક ગ્રંથોમાં દર્શાવ્યા મુજબના કોઈ યોગનો કે ધ્યાનનો અભ્યાસ પણ કર્યો નથી, તો શું તેઓ કઈ તેનાથી ઓછા જ્ઞાની થઇ જતા હતા? મને તો એવું નથી લાગતું. તે તમામ સંતોમાં દુનિયા પ્રત્યે જોવાનો એક હળવો અને દયાભાવ વાળો દ્રષ્ટિકોણ હતો.